15.   כתב תביעה למשמורת
בבית-משפט לענייני משפחה

ב_________
בעניין:

1. _________ ת"ז __________




2. _________ ת"ז __________ (קטינה)




3. _________ ת"ז __________ (קטינה)




הקטינות באמצעות אימן אפוטרופסותן הטבעית




הגב' _________ הנ"ל




כולן על-ידי בא-כוחן עורך-הדין _______




ו/או _________



מרח' _________  עיר ___________




טל' _________  פקס' ___________

("התובעת")




נ ג ד




____________  ת"ז ___________



מרח' _________  עיר __________




טל' _________  פקס' __________

("הנתבע")

מהות התביעה: משמורת.

כתב התביעה

מבוא:

1.
התובעת 1 (להלן: "התובעת") והנתבע נישאו זל"ז כדמו"י ביום ___________ ומנישואים אלו נולד להן הבנות התובעות 2 ו-3 כדלקמן:

א.
הבת _________ ביום _________ כבת _________ כיום.


ב.
הבת _________ ביום _________ כבת _________ כיום.

2.
החל משנת הנישואין הראשונה של הצדדים החל הנתבע לנהוג כלפי התובעת באלימות הן פיזית והן מילולית.

3.
התובעת אשר היתה צעירה כבת ____________ במועד נישואיה, ועודה צעירה אף כיום, סברה כי התנהגותו זו של הנתבע תחלוף במיוחד לאור העובדה כי זה היה מתחרט מיד על מעשיו, מחד, ומבטיח לה הבטחות שונות, מאידך, בין היתר כי יחדל מהתנהגותו האלימה כלפיה כאמור.

4.
על-אף הבטחותיו השונות של הנתבע לתובעת, כי ינהג בה בכבוד וכי יחדל מלנקוט כלפיה במעשה אלימות הן פיזית והן מילולית, המשיך הוא במעלליו הנלוזים ובכל ריב ו/או ויכוח אשר פרץ בין הצדדים דאג הוא להנחית ולהפליא בתובעת את מכותיו ואת קללותיו הנמרצות.

5.
התובעת הפכה בעצם לשבר כלי של ממש וחסרת אונים לנוכח התנהגותו זו של הנתבע כלפיה ומרוב בושה שמרה את הדבר לעצמה ולא שיתפה בו את הוריה או בני משפחתה הקרובה.

6.
הנתבע ניצל את חוסר האונים בו היתה מצויה התובעת, מחד, ואת תלותה בו, מאידך, בתמיכה הכלכלית והמשיך לרדות בה ולהתנהג אליה כאל שפחה חרופה.

7.
בין לבין ומתוך תקווה ליאוש ממש נולדו הבנות הקטינות הן התובעות 2 ו-3.

8.
המשבר הרציני בחיי הנישואין של הצדדים החל לפני כשנה לערך. היה זה באחד מימי השישי כאשר התובעת שבה מעבודתה לבית הצדדים. הנתבע היה בבית ומיד פרץ בין הצדדים ויכוח אשר במהלכו הרים הנתבע את ידיו על התובעת הכה בה נמרצות בכל חלקי גופה ובכל הבא ליד, אם היה בידי הנתבע מטאטא הרי שגם בו היה מפליא בה את מכותיו. לאחר שהיכה בה כאמור עזב הנתבע את בית הצדדים.

9.
כאשר שב הנתבע לבית הצדדים בחלוף מספר שעות לאחר עזיבתו את הבית, סירבה התובעת לפתוח לו את הדלת מתוך חשש כי ישוב ויכה אותה. 

10.
הנתבע אשר הינו שיפוצניק במקצועו הלך למכוניתו הוציא ממנה סולם ובאמצעותו חדר דרך המרפסת לבית המגורים של הצדדים אשר גרים בקומה ראשונה. הנתבע התפרץ לחדר השינה בו שהתה התובעת כאשר סכין בידו ואיים עליה כי ירצח אותה. התובעת התחננה על חייה וחייה בנותיה ובקשה ממנו כי יחדל. גם אם רצתה התובעת להזמין משטרה במיידי לא היתה בידיה האפשרות לעשות כן וזאת לאור העובדה כי בכל פעם שהנתבע נהג כלפיה באלימות היה נוהג הוא לנתק את קו הטלפון שבבית ולקחת לתובעת את מכשיר הפלפון הנייד שבשימושה ובכך היה מנתקה מהסביבה.

11.
התובעת אשר מפתח הדירה היה בידיה הצליחה איך שהוא לברוח מהבית ולרוץ להתקשר לאימה ולספר לה על מעלליו של הנתבע בה. בסיוע אימה הזמינה התובעת את המשטרה. כאשר הגיעה המשטרה עזב כבר הנתבע את בית המגורים של הצדדים. המשטרה גבתה עדות מאת התובעת על אשר אירע ואילו הנתבע זומן לחקירה במשטרה.

12.
התובעת והילדות עזבו את בית הצדדים והלכו לבית הוריה לעבור את השבת מתוך חשש כי יבולע לה היה והנתבע ישוב לבית הצדדים בעקבות הגעתה של המשטרה.

13.
לפי מיטב ידיעת התובעת בגין האירוע הנ"ל קיים תיק פלילי פתוח כנגד הנתבע.

14.
מאז אותו אירוע הנתבע חדל מלהכות את התובעת. ברם, הנתבע לא חדל מלקללה ומלאיים עליה כמעט מידי יום ביומו ממש. הנתבע ירד בכך לחייה של התובעת והפך אותה לחסרת ביטחון של ממש ומפוחדת.

15.
מאז אותו אירוע חדלו הצדדים לקיים חייה אישות מלבד מספר פעמים לסירוגין. ברם, בחצי שנה האחרונה לא היה בין הצדדים כל מגע שהוא. הנתבע טוען כלפי התובעת כי איננו נמשך אליה. במצב דברים זה החל בעצם להיווצר נתק בין הצדדים.

16.
לפני כשבועיים לערך קם הנתבע ועזב את בית המגורים המשותף והודיע לתובעת כי שכר דירה ___________. מאז עזיבתו הנתבע התעלם כליל מהתובעת ובנותיו לא דאג למזונותיהן ולא התעניין בהן כלל ועיקר.

17.
בעקבות לחץ אותו הפעילו על התובעת התובעות 2 ו-3 אשר ביקשו לראות את אביהן הנתבע, התקשרה התובעת ביום __________ לנתבע אך זה לא הגיב לפניותיה. רק ביום _________ יום שיש הצליחה התובעת להשיג את הנתבע ולהודיעו כי הבנות מתגעגעות אליו וכי הן בוכות ומבקשות לראותו.

18.
הנתבע סירב בתחילה להגיע. רק בחלוף מספר שעות חזר הוא לתובעת בטלפון ושאל היכן הבנות. התובעת אמרה לו כי הבנות אצל אימה, שכן היא עצמה היתה בעבודה. הנתבע סר לבית אימה ואסף משם את הבנות עימן נסע לביתו. הנתבע החזיר את הבנות ביום שבת אחר הצהרים לבית אימה של התובעת.

19.
בדיעבד הסתבר לתובעת כי הנתבע ניצל את הגעתו כדי לסור לבית הצדדים וליטול משם בסתר חפצים חיוניים ביותר כגון: טלוויזיה, מקרוגל.


ויוער, כי עת עזב הנתבע את הבית כאמור לעיל נטל הוא עימו מבית הצדדים מתקן למים חמים/קרים תמי 4, מערכת הקולנוע, חפציו האישיים הכוללים ביגוד וכו', ספריה וארון מפלסטיק שהיו במרפסת.

20.
בעקבות הגילוי הנ"ל התקשרה התובעת לנתבע ובקשה ממנו לדעת למה לקח את החפצים הנ"ל, שכן היה בניהם הסכם עת עזב הוא את הבית כי מעבר לחפצים אותם נטל במועד העזיבה לא יטול הוא יותר חפצים וכי מה שנישאר בבית המגורים של הצדדים יהיה שייך לה בלבד לשימושה של התובעת והבנות. הנתבע אמר לתובעת "אף אחד לא יגיד לי מה לקחת" הנתבע המשיך ואיים על התובעת "כי אם העניין יועבר למשטרה יהיה אסון".

21.
התובעת אשר חששה וחוששת לשלומה התקשרה למשטרה ואלה הגיעו לבית הצדדים מיד. התובעת סיפרה את אשר אירע והיא נתבקשה לאור כל המסכת העובדתית האמורה לעיל לסור למשטרה ולהגיש תלונה מסודרת כנגד הנתבע וכך אכן עשתה. בעקבות תלונה זו הורחק הנתבע על-ידי המשטרה מלהגיע לבית הצדדים למשך ___________ ימים. 


מצ"ב אישור הגשת תלונה למשטרה ומסומן נספח "א".

נספח "א"

22.
המצב העובדתי שנוצר הינו קטסטרופאלי עבור התובעת והבנות. הנתבע אינו זן אותן כליל, הנתבע דאג לרוקן ומרוקן את בית הצדדים מתכולתו, מאיים על חייה ושלומה של התובעת. לא זו אף זו, הנתבע איים על התובעת כי בחלוף ימי ההרחקה יסור הוא לבית הצדדים יפרק את המזגן וייטול אף את המחשב הביתי. 

23.
התובעת חוששת כי הנתבע יממש את איומיו אלה וידאג להותירה בלא כלום. 

טענות למשמורת הקטינות:

24.
הקטינות כיום הן בנות ________ ו________ כאמור, רכות מאוד בשנים, והן קשורות וכרוכות אחרי אמן עד עמקי נשמתן, והיא מטפלת בהן במסירות רבה ובאהבה, בעוד שמצד הנתבע הכל בדיוק ההפך. 

25.
הטיפול של התובעת בקטינות נעשה ברוך, בחום ובאהבה. גם בימים שבהם התובעת חולה לא היה הנתבע מושיט ידו לעזרה בטיפול בקטינות ובהחזקתן. הנתבע בעצם אינו מסוגל לטפל בקטינות.


זאת ועוד. מאחר והנתבע נוהג לצאת לעבודתו השכם בבוקר מידי יום ביומו ולשוב בשעות הערב אין לו את הפנאי והזמן להיות עם הקטינות. גם כאשר עזב הנתבע את הבית, לא התעניין הוא בתובעת ובקטינות ולא דאג למזונותיהן. הנתבע אף לא ביקש לראות את הקטינות עד אשר התובעת עצמה היא זו שהתקשרה אליו וביקשה זאת ממנו, וגם אז הסכמתו באה רק לאחר שסרב לכך בתחילה כאמור לעיל.

26.
טובת הקטינות מחייבת כי החזקתן ומשמורתן תהיה בידיה של התובעת אשר כאמור היא זו אשר דאגה ודואגת עד כה לגידולן, חינוכן והתפתחותן של הקטינות.

27.
התנהגותו הרודנית, המזלזלת והאלימה של הנתבע כלפי התובעת (גם בנוכחות בני משפחה), אף היא מהווה איום של ממש כלפי הקטינות ובריאותן הפיזית והנפשית, וטובתן מחייבת כי לא יהיו במשמורתו ו/או בחזקתו של הנתבע. 

28.
כאמור מדובר בבנות קטינות בגילאי _________ ו__________ אשר טובתן האבסולוטית מחייבת כי תהיינה בחזקתה ובמשמורתה של התובעת.

סמכות בית-המשפט:

29.
לבית-המשפט הנכבד הסמכות המקומית והעניינית לדון בתובענת התובעים כנגד הנתבע לאור מקום מגורי הצדדים.

כללי:

30.
אשר-על-כן יתבקש כב' בית-המשפט הנכבד לזמן הנתבע לדין ולהורות כדלקמן:


א.
כי משמורתן של הקטינות והחזקתן תהיה בידי התובעת.


ב.
לאשר את צו המשמורת הזמנית אשר יינתן בתיק זה ולהפכו לקבוע.


ג.
לשלם לתובעת הוצאות משפט ושכר-טרחת עורך-דין + מע"מ כדין.






_________________





__________, עורך-דין






בא-כוח התובעות

